open-index/open-wikipedia-markdown huggingface dataset:
הר ביהייב (רכס היי רוק)

**הר בִיהַיִיב** (באנגלית: **Beehive Mountain**; מילולית: חלת דבש) הוא הר שגובהו 2,895 מטרים, ברכס היי רוק, שבהרי הרוקי הקנדיים; על קו פרשת המים של אמריקה, ועל הגבול בין פרובינציית אלברטה ופרובינציית קולומביה הבריטית שבקנדה.

## היסטוריה
### מקור השם
שמו של ההר ניתן לו על ידי ג'ורג' מ. דוסון, בשנת 1886, והוא קרוי על שם דמיון צוקיו לחלת דבש.

### הטיפוס על ההר
הראשון שטיפס על פסגת ההר היה מוריסון פ. בריגנד (Morrison P. Bridgland), בשנת 1913, שהיה חלק מוועדת הגבולות הבין-פרובינציאלית.

## קישורים חיצוניים
* מידע על הר ביהייב באתר peakfinder
* מידע על ההר
* נתוני מזג אוויר עדכניים
* תחזית מזג אוויר עדכנית
** סטטיסטיקות מזג אוויר

## הערות שוליים

ביהייב, היי רוק
ביהייב, היי רוק
ביהייב, היי רוק
ביהייב, היי רוק
מעבר פאליסר

**מעבר פאליסר** (באנגלית: **Palliser Pass**) הוא מעבר הרים שגובהו 2,084 מטרים, בהרי הרוקי הקנדיים. המעבר נמצא בגבול בין הפארק הלאומי באנף שבפרובינציית אלברטה (בקצהו הדרומי של פארק זה), לבין הפארק הפרובינציאלי שיא הרי הרוקי שבפרובינציית קולומביה הבריטית (בקצהו הצפוני של פארק זה) שבקנדה.

## גאוגרפיה
המעבר ממוקם צפונית למוצאו של נהר פאליסר, הזורם לצידו האחד של המעבר, ואילו נהר ספריי זורם לצידו השני.

במעבר עובר מסלול ההליכה "מסלול מעבר פאליסר" (Palliser Pass Trail) שהוא המשכו של מסלול נהר ספריי (Spray River Trail).

## היסטוריה
### מקור השם
המעבר נקרא על שם ג'ון פאליסר, שהוביל את משלחת פאליסר.

## קישורים חיצוניים
* תיאור המעבר באתר הפארק הפרובינציאלי שיא הרי הרוקי
* מידע על המעבר
* תיאור מסלולי הליכה החוצים את המעבר
* מידע למטיילים במעבר
* תצלום לוויין של מעבר פאליסר
* מזג אוויר עדכני למעבר פאליסר
** סטטיסטיקות מזג אוויר למעבר פאליסר

## הערות שוליים

קטגוריה:הפארק הלאומי באנף
קטגוריה:הרי הרוקי הקנדיים
קטגוריה:אלברטה: מעברי הרים
קטגוריה:קולומביה הבריטית: מעברי הרים
עונת 2018 בליגת האלופות האסיאתית

**עונת 2018** בליגת האלופות האסיאתית היא העונה ה-37 של האליפות. האליפות נחשבת למפעל התחרויות הבכיר של קונפדרציית הכדורגל של אסיה (AFC).

הזוכה בעונה זאת הייתה קאשימה אנטלרס  היפנית שניצחה במשחק הגמר את פרספוליס האיראנית.

## העפלה
שיטת ההעפלה שנועדה לקבוע אילו קבוצות ישתתפו בתחרויות הכדורגל הקבוצתיות של ה-AFC שונתה ב-25 בינואר 2014 על ידי ועדת התחרויות של ה-AFC. השינוי בשיטת הדירוג אושר על ידי ועד ההנהלה של ה-AFC ב-16 באפריל 2014. במסגרת השינוי כל אחת מ-46 מהתאחדויות הכדורגל של המדינות שחברות ב-AFC (לא כולל התאחדות הכדורגל של איי מריאנה הצפוניים) מדורגת לפי ההישגים של הנבחרת הלאומית שלה ושל הקבוצות ששייכות לליגות הכדורגל שלה בתחרויות הכדורגל של ה-AFC שהתקיימו בארבע השנים שקדמו לתחרות הכדורגל הקבוצתית שבה ההתאחדות משתתפת.

מכיוון ששיטת הדירוג נכנסה לתוקף רק בשנת 2016, הדירוג שקבע אילו התאחדויות ישחקו בעונות 2017 ו-2018 של ליגת האלופות האסיאתית התבסס על הדירוג של שנת 2016.

### דירוג ההתאחדויות
#### מפתח

|

## לוח זמנים

## שלב המוקדמות
### שלב המוקדמות הראשון

### שלב המוקדמות השני

### שלב הפלייאוף
#### פלייאוף המערב

#### פלייאוף המזרח

## שלב הבתים
ההגרלה נערכה ב-6 בדצמבר 2017 בבית ה-AFC בעיר קואלה לומפור שבמלזיה. המועדונים שהעפילו לשלב הבתים חולקו לשמונה בתים כאשר בבתים א-ד לקחו חלק קבוצות ממערב אסיה ובבתים ה-ח לקחו חלק קבוצות ממזרח אסיה.

### מערב אסיה

### מזרח אסיה

## שלב הנוקאאוט
בשלב הנוקאאוט לקחו חלק 16 המועדונים שהעפילו משלב הבתים ששחקו בשיטת בית-חוץ. המועדונים פוצלו לשני אזורים, מזרח אסיה ומערב אסיה ומנצחות בחצאי הגמר של כל אזור התמודדו בגמר.

### שמינית הגמר
#### שמינית גמר המערב

#### שמינית גמר המזרח

### רבע הגמר
הגרלת המשחקים התקיימה ב-23 במאי 2018, בשלב רבע הגמר המשחקים נערכו בשיטת בית חוץ. ארבעת המועדונים ממזרח אסיה וארבעת המועדונים ממערב אסיה שיחקו בשני מחזורים כאשר שתי המנצחות בכל אזור העפילו לחצי הגמר.

#### רבע הגמר המזרחי

#### רבע הגמר המערבי

### חצי הגמר
בשלב חצי הגמר השתתפו ארבעת המועדונים שהעפילו מרבע הגמר המערבי ומרבע הגמר המזרחי. המועדונים ששיחקו בשיטת בית-חוץ בשני חצאי גמר: חצי הגמר המערבי בו התמודדו המועדונים א-סד ופרספוליס וחצי הגמר המזרחי בו התמודדו קאשימה אנטלרס וסוואן בלו ווינגס ושתי המנצחות בחצאי הגמר העפילו לגמר.

#### חצי הגמר המערבי

**פרספוליס** ניצחה 1–2 בסיכום שני המשחקים.

#### חצי הגמר המזרחי

**קאשימה אנטלרס** ניצחה 5–6 בסיכום שני המשחקים.

### הגמר
בשלב הגמר התמודדו קאשימה אנטלרס, שניצחה בחצי הגמר המזרחי ופרספוליס שניצחה בחצי הגמר המערבי בשני משחקים שנערכו בשיטת בית-חוץ. 

**קאשימה אנטלרס** ניצחה 0–2 בסיכום שני המשחקים.

## מלכי השערים

## קישורים חיצוניים

* 

## הערות שוליים

קטגוריה:תחרויות כדורגל ב-2018
קטגוריה:עונות בליגת האלופות האסיאתית
מעבר ואפיטי

**מעבר ואפיטי** (באנגלית: **Wapiti Pass**; באנגלית ואפיטי=אייל קנדי) הוא מעבר הרים שגובהו 1,375 מטרים מעל פני הים, בצפון הרי הרוקי הקנדיים, בפרובינציית קולומביה הבריטית שבקנדה.

## גאוגרפיה
המעבר נמצא מזרחית לפארק הפרובינציאלי אגם ואפיטי, במוצאו של נהר ואפיטי, צפונית מזרחית לעיר פרינס ג'ורג', וממערב לפארק הפרובינציאלי מונקמן.

אין דרכים או מסילות ברזל החוצות את המעבר.

## היסטוריה
בעת הקמת מסילת הרכבת הפסיפית גראנד טראנק, נסקרו מעבר ואפיטי ומעבר מונקמן ונשקלה האפשרות להעביר את מסילת הברזל דרכם. לסוף נבחר מעבר ילוהד, הנמצא מדרום מזרח למעבר ואפיטי, למעבר מסילת הברזל.

## קישורים חיצוניים
* מעבר ואפיטי באתר ממשלת קנדה
* תצלום לוויין של מעבר ואפיטי
* מפת האזור בו נמצא המעבר
* מעבר ואפיטי באתר summitsearch
* תחזית מזג אוויר עדכנית למעבר ואפיטי
** סטטיסטיקות מזג אוויר למעבר ואפיטי

## הערות שוליים

קטגוריה:הרי הרוקי הקנדיים
קטגוריה:קולומביה הבריטית: מעברי הרים
מעבר ורמיליון

**מעבר ורמיליון** (באנגלית: **Vermilion Pass**) הוא מעבר הרים גבוה בהרי הרוקי הקנדיים, על קו פרשת המים של אמריקה. המעבר מחבר בין הפארק הלאומי קוטניי שבפרובינציית קולומביה הבריטית, לבין הפארק הלאומי באנף שבפרובינציית אלברטה שבקנדה.

גובהו של מעבר ההרים 1,680 מטרים.

## קישורים חיצוניים
* מידע על המעבר
* מעבר ורמיליון באתר "הכבישים המסוכנים" (dangerousroads)
* תצלום לוויין של מעבר ורמיליון
* 
* תחזית מזג אוויר עדכנית למעבר ורמיליון
** סטטיסטיקות מזג אוויר למעבר ורמיליון

## הערות שוליים

קטגוריה:הפארק הלאומי באנף
קטגוריה:הרי הרוקי הקנדיים
ורמיליון
ורמיליון
שוב (שיר)

"**שוב**" הוא שיר שנכתב על ידי דפנה עבר-הדני והולחן על ידי שמוליק קראוס. השיר בוצע לראשונה ב-1976 על ידי קראוס עם בת זוגו דאז, ג'וזי כץ, ומספר שנים לאחר מכן אוגד לאלבום האוסף הראשון של שמוליק קראוס, "שבעים שמונים" (1981). במהלך השנים השיר זכה לגרסאות כיסוי רבות, המפורסמות בהן הן דואט של אפרת גוש ויוני בלוך ודואט של חוה אלברשטיין ואריק סיני (בו נוסף בית שלא נכלל בביצוע המקורי).

גרסה לשיר בביצועה של בר בלפר הופיעה בסרט "מישהו לרוץ איתו" (2006).

## היסטוריה
השיר הופיע לראשונה ב-"חגיגת הזמר העברי" בשנת 1976. היה זה אירוע לא תחרותי שנערך במקום פסטיבל הזמר והפזמון, ובו שר כל משתתף שיר אחד מוכר שלו, בנוסף לשיר אחד חדש. שמוליק קראוס הציג את שיר זה כשיר החדש שלו. השיר בוצע על ידי שמוליק קראוס ובת זוגו ג'וזי כץ, בליווי נבל ופסנתר. את העיבוד כתב אבנר קנר.

באותה שנה נכנס למצעד השבועי של רשת ג' והגיע למקום העשירי.

## ביצועים נוספים
* בשנת 1983 ביצעה חוה אלברשטיין דואט לשיר זה עם הזמר אריק סיני, שנכנס לאלבומה ה-29, "נמל בית".
* לשיר קיים ביצוע של יוני בלוך ואפרת גוש.
*כחלק ממופע המחווה לחלונות הגבוהים, אסף אמדורסקי ויעל קראוס, אחייניתו של שמוליק קראוס, מבצעים דואט לשיר זה.
*קרן פלס אירחה לדואט את הזמר אריק סיני, בהופעתה באמפי קיסריה.
* מירב הלינגר ורון בוחניק חברו יחדיו וחידשו את השיר.

## קישורים חיצוניים
* 

## הערות שוליים

קטגוריה:שירי 1976
קטגוריה:שירי ג'וזי כץ
קטגוריה:שירי חוה אלברשטיין
קטגוריה:שירי אריק סיני
קטגוריה:שירי אפרת גוש
קטגוריה:שירי יוני בלוך
קטגוריה:שירים בעברית
קטגוריה:שירים שהולחנו על ידי שמוליק קראוס
קטגוריה:שירים על חזרה הביתה
נמל התעופה הבין-לאומי של בגדאד

**נמל התעופה הבין-לאומי של בגדאד** (באנגלית: **Baghdad International Airport**; בערבית: **مطار بغداد الدولي**) הוא נמל התעופה הגדול והיחידי בעיראק ומשמש כנמל הבית של חברת התעופה עיראקי איירווייז. 

הנמל ממוקם בפרבר המרוחק כ-16 ק"מ ממערב למרכז העיר בגדאד ונחשב לשער הכניסה הראשי למדינה.

## היסטוריה
נמל התעופה החל את פיתוחו בשנת 1979 אך מלחמת איראן–עיראק עיכבה את פתיחת השדה עד לשנת 1982, הנמל נקרא בראשית דרכו **נמל התעופה הבינלאומי סדאם חוסיין** ע"ש מנהיג המדינה סדאם חוסיין.

בשנת 1991 הטילו האומות המאוחדות הגבלות בנוגע לתעופה האזרחית בעיראק וזאת בשל פלישתה לכווית. חברת התעופה העיראקית הפעילה מהנמל טיסות פנימיות בלבד ובזמנים מוגבלים, וזאת עקב איסור טיסה שהוטל על ידי ארצות הברית ובריטניה, חברת התעופה הירדנית רויאל ג'ורדניאן הפעילה מדי יום טיסה מעמאן.

באפריל 2003 פלשו הכוחות האמריקניים למדינה, ושינו את שמו של השדה מנמל התעופה הבינלאומי סדאם חוסיין לנמל התעופה הבינלאומי של בגדד. בעקבות כך שונה קוד ה-ICAO של הנמל מ-ORBS ל-ORBI וקוד ה-IATA מ-SDA ל-BGW.

בשנת 2004 הועבר ניהול הנמל לידי ממשלת עיראק ומתופעל על ידה עד היום.

## קישורים חיצוניים

* 

קטגוריה:עיראק: שדות תעופה
קטגוריה:בגדאד: מבנים
מוזיקה בברית המועצות

בברית המועצות היו ז'אנרים רבים של מוזיקה, והמוזיקה הוקלטה בתקופות שונות. רוב המוזיקה נחשבה לחלק מהתרבות הרוסית, אבל תרבויות מעמים אחרים של רפובליקות ברית המועצות תרמו רבות גם כן. המדינה הסובייטית תמכה במוסדות מוזיקה, אבל צינזרה את המוזיקה. לפי לנין, "לכל אמן, לכל מי שמחשיב את עצמו כאמן, יש הזכות ליצור לפי האידיאל שלו, עצמאי מכל דבר. למרות זאת, אנחנו קומוניסטים ואסור לנו לשבת בחיבוק ידיים ולתת לכאוס להתפתח לפי מבוקשו. אנחנו צריכים להנחות את התהליך הזה וליצור את תוצאתו."
## מוזיקה קלאסית של ברית המועצות
המוזיקה הקלאסית של ברית המועצות התפתחה מהמוזיקה של האימפריה הרוסית. המוזיקה התפתחה לאורך זמן מניסויים של תקופת המהפכה, עד לקלאסיציזם שהיה המועדף אצל סטלין. רבים מהאמנים הקלאסיים בתקופה הסובייטית נהיו מהאמנים המובילים בעולם, כגון סטרוויסקי, פרוקופייב, שוסטקוביץ', חצ'טוריאן ועוד.

## פסקולי סרטים
פסקולי סרטים היו חלק גדול מהמוזיקה הסובייטית הפופולרית, וגם מהמוזיקה הניסיונית.

## מוזיקה פופולרית

### תקופות מוקדמות
בתקופות המוקדמות של ברית המועצות, המוזיקה הפופולרית הייתה בעצם מוזיקה רוסית. אחד השירים הפופולרים ביותר, "קטיושה" (שבין היתר תורגם לעברית), קרוב מאוד למלודיה, הרמוניה והקיצביות של המוזיקה הרוסית במאה ה-19.
### 1920-1960: ג'אז סובייטי
מוזיקת ג'אז הונהגה בברית המועצות בשנות העשרים של המאה העשרים, אך בשנות הארבעים סווגה המוזיקה כ"מוזיקת בורגנות". בשנות השישים הז'אנר נהיה מעט פופולרי.
### 1960-1970: מוזיקת משוררים בודדים ולהקות וקאליות ואינסטרומנטליות

בשנות השישים התחילו להופיע בברית המועצות להקות ווקאליות ואינסטרומנטליות רשמיות. הלהקות נוצרו על ידי המדינה ולרוב ביצעו שירים שהלחינו אותם מנצחים של ברית המועצות.

תנועת הזמר-יוצר בברית המועצות, או המשורר הבודד, הייתה פופולרית מאוד ונחשבה לתחלופה למוזיקת הלהקות הוקאליות ואינסטרומנטליות.

### שנות השמונים: מוזיקת רוק
לא כמו הלהקות הווקאליות ואינסטרומנטליות בשנות השישים והשמונים, להקות רוק לא הורשו לפרסם את יצירותיהם ונשארו לא במיינסטרים. בשנות השמונים, הצנזורה פחתה, מועדוני רוק נפתחו במוסקבה ולנינגראד, ורוק נכנס במהרה למיינסטרים.

## קישורים חיצוניים

## הערות שוליים

קטגוריה:ברית המועצות: תרבות
Travel Channel

**Travel Channel** (בעבר נקרא **The Travel Channel**, בין 1987 עד 1999) הוא ערוץ כבלים ולווין אמריקאי בסיסי הנמצא בבעלות האחים וורנר דיסקברי . מטה הערוץ נמצא בצ'ווי צ'ייס, מרילנד, ארצות הברית.

הערוץ משדר סרטים דוקומנטריים, מציאות ונסיעות ופנאי ברחבי ארצות הברית והעולם. התוכניות כוללות מגוון רחב של נושאים כמו בתי מלון ואתרי נופש מפוארים, ספארי, ערים ועיירות חשובות, מזונות שונים מרחבי העולם ורוחות רפאים.

נכון לפברואר 2015 הערוץ זמין לכ-91.5 מיליון משקי בית (78.6% ממשקי הבית המחוברים לטלוויזיה) בארצות הברית.

החל מפברואר 2015 הערוץ עלה באנגלית ללקוחות HOT, אך בתחילה ללא תרגום לעברית. יחד עם זאת, החל מאוגוסט 2018 הערוץ משודר ב-HOT באפיק 49 עם תרגום לעברית. החל מ-2016 הערוץ החל את שידוריו בסלקום tv. עם עליית החברות smart tv ופרטנר TV הערוץ החל את שידוריו גם בהן. ב-1 בינואר 2020 סיים הערוץ את שידוריו בפרטנר tv. ב-31 בדצמבר 2024 הערוץ סיים את שידוריו בסלקום TV.

## היסטוריה
הערוץ הושק ב-1 בפברואר 1987; הוא נוסד בידי Trans World Airlines, ככל הנראה כדי להגביר את חשיפת חברת התעופה. שמו של הערוץ נגזר מהתוכניות המשודרות בערוץ העוסקות בטיולים. ב-1997 הרשת נמכרה ל-Landmark Communications, באותה תקופה הבעלים של ערוץ מזג האוויר, ובסופו של דבר ל-Paxson Communications.

חברת דיסקברי רכשה נתח של 70% מהערוץ בשנת 1997. ולאחר מכן רכשה את 30% הנותרים מידי Paxson בשנת 1999. בחודש מאי 2007, מכרה דיסקברי את הערוץ לידי Cox Enterprises כחלק מעסקה גדולה בשווי מיליארדי דולרים.

ב-5 בנובמבר 2009 רכשה Scripps Networks Interactive מהערוץ 65% תמורת 1.1 מיליארד דולר. העסקה נסגרה בינואר 2010. כיום מפיצה SNI את הערוץ ומשדרת חלק מהתוכניות שלו בערוץ האח Food Network.

בסוף 2015 הודיעה SNI כי תעביר את מטה הערוץ לנוקסוויל, טנסי, כדי לאחד את הרשתות שלה במטה משותף אחד. לעובדים ניתנה אפשרות לעבור לנוקסוויל, אם כי חלקם עברו לניו יורק.

ב-25 בפברואר 2016, רכשה SNI את יתר 35% מהמניות של הערוץ מידי קוקס תקשורת, רכישה שהעניקה לה שליטה מלאה ברשת.

ב-31 ביולי הודיעו SNI וחברת דיסקברי כי האחרונה תרכוש חלק מהשליטה בחברה בעסקת מזומן ומניות בסך 14.6 מיליארד דולר. זו הפעם השנייה שלדיסקברי יש חלק מהערוץ.

## תוכניות
* מלון בלתי אפשרי - אנתוני מלקיאורי מבקר בבתי מלון כושלים שונים בארצות הברית ומסייע להם להפוך למצליחים.
* מסתורין במוזיאון - תוכנית בהנחיית דון ויילדמן המגלה את הסיפורים שמאחורי חפצי מוזיאון יוצאי דופן או מסתוריים.
* מלחמות חוף מטורפות - תוכנית ובה מספרים על הדברים המטורפים ביותר ברחבי העולם.
* Ghost Hunters - החל מעונה מס' 15 בשנת 2022.

## מחוץ לארצות הברית
ב-22 במרץ 2012 הודיעה חברת scripps networks interactive כי הסכימה לשלם 65 מיליון ליש"ט (שווה ערך ל-102.7 מיליון דולר) לרכישת חברת Travel Channel International Limited, המשדרת ברחבי אירופה, המזרח התיכון, אפריקה ואסיה, אך לא היה לה קשר לערוץ הטלוויזיה האמריקני עד אז. העסקה הושלמה ב-1 במאי 2012, לאחר אישור רגולטורי.

### בישראל
בישראל עלה לראשונה הערוץ לשידור בשירות הטלוויזיה של סלקום, סלקום tv, ב-18 בספטמבר 2016 כמו כן הערוץ משודר בשירות הטלוויזיה פרטנר TV מאז יוני 2017. וב-HOT. ב-1 בינואר 2020 סיים הערוץ את שידוריו בפרטנר TV.

## ראו גם
* Food Network
* חברת דיסקברי

## קישורים חיצוניים

* 

## הערות שוליים

קטגוריה:ערוצי טלוויזיה אמריקאיים
רכס טרמינל

[ממוזער|שמאל|250px|רכס טרמינל (מימין) ו[אגם מונצ'ו]]
**רכס טרמינל** (באנגלית: **Terminal Range; **מילולית: "רכס הקצה" או "רכס הסוף") הוא הרכס הצפוני ביותר בהרי הרוקי הקנדיים, ומהווה את קצה ההרים - ומכאן שמו. הרכס נמצא בשטח פרובינציית קולומביה הבריטית שבקנדה.

## גאוגרפיה
רכס טרמינל נמצא מערבית לאגם מנצ'ו ולנהר טראוט. נהר ליארד זורם בקצהו הצפוני של הרכס. ממזרח לרכס טרמינל נמצא רכס סנטינל.

## קישורים חיצוניים
* הרכס, באתר ממשלת קולומביה הבריטית.
* מידע למטיילים ברכס טרמינל וברכס סנטינל באתר summitpost
* תחזית מזג אוויר עדכנית לרכס טרמינל
** נתוני מזג אוויר סטטיסטיים לרכס טרמינל

## הערות שוליים

טרמינל
טרמינל
מעבר מונקמן

**מעבר מונקמן** (באנגלית: **Monkman Pass**) הוא מעבר הרים שגובהו 1,061 מטרים מעל פני הים, בהרי הרוקי הקנדיים, בפרובינציית קולומביה הבריטית שבקנדה.

## גאוגרפיה
המעבר ממוקם ברכסי הארט, דרומית מערבית לעיירה טאמבלר רידג'. ונחשב לגבול הדרומי של הרי הרוקי הצפוניים.

מעבר מונקמן ממוקם על קו פרשת המים של אמריקה, והוא נמוך בגובהו ממעבר ילוהד וממעבר פיין.

מעבר מונקמן הוא מוצאו של נהר מארי (Murray River).

מעבר מונקמן, כמו גם מפלי מונקמן מצויים בשטח הפארק הפרובינציאלי מונקמן.

## היסטוריה
בעקבות הצעה לבנות כביש מהיר שיעבור דרך מעבר מונקמן, נערך בשנים 1937-1939 סקר באזור. התוכנית לא הושלמה ולבסוף הכביש (הכביש המהיר ג'ון הארט) עובר דרך מעבר פיין.
כיום עובר דרך מעבר מונקמן "השביל ההיסטורי מעבר מונקמן" שנבנה בשנים 2006-2007, ונפתח לציבור בשנת 2008.

### גילוי ומקור השם
המעבר התגלה על ידי אלכסנדר מונקמן (על שמו קרוי המעבר), סוחר פרוות שחצה אותו בשנת 1922. שמו של המעבר ניתן לו רשמית ב-6 באוקטובר 1925.

## קישורים חיצוניים
* מעבר מונקמן באתר ממשלת קולומביה הבריטית
* מידע על מעבר מונקמן, באתר הפארק הפרובינציאלי מעבר מונקמן
* תיאור שביל מורשת מעבר מונקמן - מידע למטיילים
* מידע על שביל המורשת מעבר מונקמן
* מדריך למטיילים בשביל המורשת מעבר מונקמן
* 
* נתוני מזג אוויר עדכניים למעבר מונקמן
** סטטיסטיקות מזג אוויר למעבר מונקמן

## הערות שוליים

קטגוריה:הרי הרוקי הקנדיים
קטגוריה:קולומביה הבריטית: מעברי הרים
מפתח הלב (אלבום)

**מפתח הלב** הוא אלבום האולפן השני של הזמר-יוצר רפי פרסקי שיצא בספטמבר 1991.

שנתיים לאחר אלבום הבכורה המצליח "כמה פעמים ספרת עד עשר", הוציא פרסקי את אלבומו השני. בדומה לאלבום הקודם גם כאן כתב והלחין פרסקי את כל שירי האלבום, ששניים ממנו זכו להיכנס למצעדי הפזמונים: "דוניה" ו"טעות אנוש".

## שירי האלבום

## השתתפו ביצירת האלבום
רפי פרסקי - שירה, גיטרה חשמלית
אורן אליעזרי - גיטרה חשמלית
חיים אזיקרי - גיטרה בס
גדי פוגטש - סינטי בס ב"כל נגיעה" 
תמיר קליסקי - קלידים
אלי בן-שושן - תופים וכלי הקשה
יהודה פוליקר - אקורדיון ב"זמן האחרון"
יהודית תמיר - קולות רקע ב"יא חלילי" 
גיא יפה - קולות רקע ב"דוניה" וב"חבל על הזמן" 
יעקב גלעד - מפיק מוזיקלי
ציפי כהן - מפיקה בפועל

הקלטות ומיקס באולפני "טריטון", מלבד מיקס ל"כל נגיעה" באולפני "המון", ומיקס ל"מפתח הלב" באולפני "קולינור"

טכנאי הקלטות ומיקס: מרק רוטוול

עוזרי טכנאי: גילי בראון, גדי פוגץ', עמי איילי

רון קדמי - צילומים

## קישורים חיצוניים

קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
קטגוריה:אלבומים בעברית
קטגוריה:אלבומי רפי פרסקי
מעבר פרייזר

[שמאל|ממוזער|378x378 פיקסלים|מקורו של [פרייזר (נהר)|נהר פרייזר במעבר פרייזר]]
**מעבר פרייזר **(באנגלית: **Fraser Pass**) הוא מעבר הרים בהרי הרוקי הקנדיים, בפרובינציית קולומביה הבריטית שבקנדה. גובהו של המעבר 2,030 - 2,045 מטרים מעל פני הים.

המעבר נמצא בסמוך לקו פרשת המים של אמריקה, אך אינו חוצה קו זה. מעבר פרייזר מקשר בין מוצאו של הנהר פרייזר (לכיוון צפון) לבין מוצאו של הנהר קולומביה (לכיוון מערב); שניהם זורמים לכיוון האוקיינוס השקט.

## קישורים חיצוניים
* מידע על מעבר פרייזר
* המעבר באתר ממשלת קולומביה הבריטית
* תצלום לוויין של מעבר פרייזר
* נתוני מזג אוויר עדכניים למעבר פרייזר
** סטטיסטיקות מזג אוויר למעבר פרייזר

## הערות שוליים

קטגוריה:הרי הרוקי הקנדיים
קטגוריה:קולומביה הבריטית: מעברי הרים
לילי באומהקר

**לאה (לילי) באומהקר** (נולדה ב-16 ביוני 1957) היא קצינת משטרה ישראלית בדימוס בדרגת תת-ניצב. כיהנה כנשיאת בית הדין למשמעת של משטרת ישראל וכראש חטיבת התביעות.

## ביוגרפיה
באומהקר שירתה כתובעת ביחידת התביעות של מחוז תל אביב, יועצת משפטית של המחוז, קצינת תלונות ציבור, חברת בית הדין למשמעת של המשטרה וראש מחלקת משמעת. ב-2013 מונתה לראש חטיבת התביעות והועלתה לדרגת תת-ניצב. באפריל 2017 מונתה לנשיאת בית הדין למשמעת של המשטרה. ב-30 בינואר 2020 פרשה משירותה במשטרה.

קטגוריה:עורכות דין ישראליות
קטגוריה:עורכי דין ישראלים
קטגוריה:קצינות משטרה בדרגת תת-ניצב
קטגוריה:ישראליות שנולדו ב-1957
קטגוריה:ישראלים שנולדו ב-1957
אגם מנצ'ו

**אגם מנצ'ו** (באנגלית: **Muncho Lake**) הוא אגם בצפון פרובינציית קולומביה הבריטית שבקנדה.

## גאוגרפיה
האגם מהווה חלק מהפארק הפרובינציאלי אגם מנצ'ו וממוקם בקילומטר ה-681 של הכביש המהיר של אלסקה.

אורכו של האגם 12 קילומטרים, ורוחבו בין 1 ל-6 קילומטרים. עומקו המקסימלי של האגם 223 מטרים.

סביב האגם נמצאים רכס טרמינל ורכס מסקווה ממערב, ורכס סנטינל ממזרח. גובהם של רכסים אלה מגיע ללמעלה מ-2,000 מטרים, בעוד האגם נמצא בגובה של 820 מטרים מעל פני הים. נהר טראוט זורם אל האגם, ונהר ליארד יוצא מהאגם.

צבע הירקן של האגם נגרם בשל נוכחות של תחמוצת נחושת במי האגם, שמקורם מן הסלעים שמתחתיו.

על גדם האגם, לחופו הדרומי, מצויה העיירה מונצ'ו לייק (אגם מונצ'ו), במפגש נהר טראוט עם נחל מונצ'ו.

## היסטוריה
בשם יופיו של האגם, הוקם סביבו, ב-31 במאי 1957, הפארק הפרובינציאלי אגם מנצ'ו.

### מקור השם
שמו של האגם מקורו בשפת הקאסקה ומשמעותו "מים גדולים".

## ראו גם
* מעבר מנצ'ו

## קישורים חיצוניים

* תיאור הפארק הפרובינציאלי אגם מנצ'ו
* אגם מנצ'ו, באתר פארקי קנדה
* אתרי מורשת לאורך הכביש המהיר של אלסקה
* תיאור ותמונות אגם מנצ'ו

## הערות שוליים

מנצ'ו
סטפן מדינה

**ג'ון סטפן מדינה רמירס (ב[[ספרדית]] John Stefan Medina Ramírez)** הוא כדורגלן קולומביאני  המשחק בתפקיד המגן ימני או בלם בקבוצת מונטריי מהליגה המקסיקנית וכן בנבחרת קולומביה.

## קריירת מועדונים
### אתלטיקו נסיונל
גדל במחלקת הנוער של המועדון וערך את הופעת הבכורה שלו בקופה קולומביה ב-2010. בטורניר האפרטורה 2013 זכה באליפות קולומביה עם נסיונל תוך כדי שהוא נבחר לשחקן המצטיין בשורותיה לאורך הסמסטר. שיחק בקבוצה הבוגרת מ-2010 ועד 2014 והפך לאחד השחקנים הבודדים שזכו בהכי הרבה תארים כששיחקו במועדון.

### מונטריי
ב-2014 הודיעה קבוצת מונטריי המקסיקנית על החתמתו תמורת 4.2 מיליון דולר. בעונתו הראשונה קיבל מחמאות והפך לאחד משחקני ההגנה הטובים במקסיקו.

### פצ'וקה
לאחר עונה בינונית במדי מונטריי ב-2015, עבר מדינה בהשאלה לפצ'וקה כאשר מיגל הררה אקינואה עושה את הדרך ההפוכה. בפצ'וקה חזר מדינה לכושרו הטוב וכבש את שער הבכורה שלו במקסיקו ב-5 במרץ 2016 מול דורדוס דה סינלואה. למרבה האירוניה, במאי זכה מדינה באליפות הליגה עם פצ'וקה, שניצחה בגמר 1-2 את מונטריי.

### מונטריי
ביוני 2017 חזר מדינה למונטריי והיה משחקניה הבולטים בטורניר האפרטורה, אך שוב מונטריי הגיע לגמר ולא הצליחה לזכות באליפות אחרי הפסד 3-2 בסיכום המשחקים לטיגרס.

## נבחרת קולומביה
סטפן מדינה היה חלק מהנבחרת עד גיל 17 ששיחקה במונדיאליטו בניגרה בשנת 2009. קולומביה סיימה במקום הרביעי והמכובד בטורניר, כאשר מדינה משחק חמישה משחקים וכובש שער אחד.
לנבחרת הבוגרת הוא זומן לראשונה במאי 2013 לקראת צמד המשחקים של קולומביה מול  ו, אך הוא לא שיחק טוב בשני המשחקים הראשונים, מה שגרר ביקורת גדולה מצד התקשורת והאוהדים עליו. את הזימון למונדיאל 2014 הוא לא קיבל ולמעשה לא זומן לנבחרת עד לאמצע שנת 2015, אז שיחק במשחק הידידות מול . כמו כן, היה חלק מסגל הנבחרת לקופה אמריקה 2016.

## תארים והישגים
* זכה עם אתלטיקו נסיונל באליפות (אפרטורה 2011), (אפרטורה 2013), (קלאוסורה 2013), (אפרטורה 2014)
* זכה עם אתלטיקו נסיונל בגביע (2012) (2013)
* זכה עם אתלטיקו נסיונל בסופרליגה (2012)
* זכה עם אתלטיקו נסיונל בגביע יורו-אמריקנה (2013, ידידות)
* זכה עם פצ'וקה באליפות (קלאוסורה 2016)
* זכה עם מונטריי בגביע אוזביו (2015, ידידות)
* זכה עם פצ'וקה באליפות צפון-מרכז אמריקה (ליגת האלופות של קונקאקף 2016-17)
* זכה עם הנבחרת עד גיל 20 בטורניר הנוער בטולון (2011)
* נבחרת לנבחרת השנה של גביע ליברטדורס (2014)

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני אתלטיקו נסיונל
קטגוריה:כדורגלני פצ'וקה
קטגוריה:כדורגלני נבחרת קולומביה
קטגוריה:קולומביאנים שנולדו ב-1992
מעבר מנצ'ו

**מעבר מנצ'ו ** (באנגלית: **Muncho Pass**) המכונה גם **מעבר אגם מנצ'ו** (**Muncho Lake Pass**) וכן **מעבר אגם דרוהדה** (**Drogheda Lake Pass**) או מעבר מנצ'ו-טואוד (**Muncho-Toad Pass**) הוא הצפוני מבין מעברי ההרים בהרי הרוקי (ובהרי הרוקי הקנדיים בפרט) בו עובר כביש - הכביש המהיר של אלסקה.

גובהו של המעבר 1,095 מטרים, והוא ממוקם בשטח הפארק הפרובינציאלי אגם מונצ'ו, בפרובינציית קולומביה הבריטית שבקנדה.
המעבר מקשר בין מוצא נהר טואוד לבין מוצא נהר טראוט.

## קישורים חיצוניים
* תיאור הפארק הפרובינציאלי אגם מנצ'ו
* אגם מנצ'ו באתר פארקי קנדה (אתר רשמי)
* אתרי מורשת לאורך הכביש המהיר של אלסקה

קטגוריה:הרי הרוקי הקנדיים
קטגוריה:קולומביה הבריטית: מעברי הרים
How Do You Do (שיר של שאקירה)

**How Do You Do** (בעברית: **מה שלומך**) הוא שיר שהוקלט על ידי הזמרת הקולומביאנית שאקירה, מתוך אלבום האולפן השביעי שלה, Oral Fixation, Vol. 2. השיר יצא לאור בספטמבר 2005, והועלה לאייטונס תחת המארז Oral Fixation, Vol. 1 & 2, ב-24 בנובמבר 2006.

עם יציאת השיר יצא גם הסינגל הראשון והפותח מתוך האלבום, "Don't Bother".

## רקע וכתיבה
השיר נכתב על ידי שאקירה, והופק על ידי שאקירה, לסטר מנגז וגוסטבו סראטי. מספר רב של מדינות מוסלמיות צנזרו לחלוטין את השיר, מכיוון שהמילים בו מעלות ספק לגבי קיומו של אלוהים.

בנוסף, גם עטיפת האלבום שונתה; בגרסה המקורית נראית שאקירה עם בטן וכתפיים חשופות, ובגרסה המצונזרת היא מכוסה בעלים מהכתפיים ומטה.

השיר כולל מזמורים מדתות שונות דוגמת יהדות, אסלאם ונצרות, דבר ששאקירה אמרה על כך ש"שלושת המזמורים אומרים בעיקרון את אותו הדבר: הם מבקשים סליחה".

## הופעה
בשל הצנזורה והביקורות המעורבות שהופנו כלפי השיר, הזמרת הופיעה עם השיר פעם אחת בלבד, והוא לא נכלל כחלק מרשימת השירים שנכללו בסיבוב ההופעות הרביעי שלה, "Oral Fixation Tour".

ההופעה היחידה שבה הופיעה שאקירה עם השיר הייתה בליסבון, שבפורטוגל, ב-26 במאי 2006, שם השיר נכלל כשיר ה-8 בסדר רשימת השירים.

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים שהופקו על ידי לסטר מנדז
קטגוריה:שירים על אלוהים
כל הלילה בכיתי

"**כל הלילה בכיתי**" הוא שיר עברי מאת המשוררת הישראלית זלדה (זלדה שניאורסון-מישקובסקי), שהתפרסם בכתב העת הספרותי "מאזנים" בשנת תשל"ד–1973 ולאחר מכן נכלל בקובץ שיריה "אל תרחק" (תשל"ד–1974). השיר הולחן ובוצע על ידי שולי נתן.

## תוכן השיר

## לקריאה נוספת
* "זלדה: כל הלילה בכיתי", בתוך: זכריה גורן, מרים דרור, **על סידור התפילה: מדריך דידקטי**, תל אביב: מכון מופ"ת, תש"ס, עמ' 40–44. () (הספר זמין באתר מכון מופ"ת)

## קישורים חיצוניים
* הפרסום המקורי:  
* 

ביצועים:
* 
* 
* 

## הערות שוליים

קטגוריה:שירי 1973
קטגוריה:שירי שולי נתן
קטגוריה:שירים בעברית
קטגוריה:שירים שנכתבו על ידי זלדה
קטגוריה:שירים בהשראת המוות
קטגוריה:שירים על בכי
קטגוריה:שירים על לילות
פטר מיהלנס

**פטר מיהלנס** (12 במאי 1874 - 7 ביוני 1943) רופא גרמני שהתמחה ברפואה טרופית והיגיינה. בשנים 1933–1942 היה ראש המכון לרפואה טרופית בהמבורג.

## ביוגרפיה
מיהלנס נולד בשנת 1874 בבון. הוא למד רפואה ולאחר מכן היה קצין רפואה בצי הקיסרי הגרמני. בשנת 1901 החל לעבוד במכון לרפואה טרופית בהמבורג. בסוף אוגוסט 1912 הוא נסע לירושלים בראש משלחת למחקר המלריה שהתמקמה במתחם אוגוסטה ויקטוריה. מיהלנס ומשלחתו אספו דגימות דם רבות מתושבי ירושלים, חקר אותם ואת תנאי החיים בירושלים והרצה על המחלה בהמושבה הגרמנית. הוא דגם כ-10% מתושבי ירושלים ומצא ב-26% מהם את מחלת המלריה. בראשית 1913 ייסד תחנה קבועה לטיפול במלריה שפעלה בתחילה בשיתוף פעולה עם תחנה דומה שהוקמה על ידי נתן שטראוס. בתחילת 1913 נסע מיהלנס לגרמניה, בה התקיים משא ומתן עם אריה בעהם וד"ר ברין על שיתוף פעולה בין יהודים לגרמנים במכון הרפואי בירושלים. על פי ההסכם עמד מיהלנס בראש התחנה הרפואית המשותפת הכל-לאומית בירושלים. התחנה מומנה בשליש על ידי ההסתדרות הציונית, בשליש על ידי נתן שטראוס ובשליש על ידי אגודה בהמבורג.

במהלך מלחמת העולם הראשונה הוא שירת בכוחות של צבא הקיסרות הגרמנית שסייעו לאימפריה העות'מאנית. לאחר הצטרפות ממלכת בולגריה למלחמה, נשלח לסייע לכוחות צבא בולגריה בשמירת ההיגיינה ובמיוחד בהתגוננות נגד מלריה, ונשא בתואר אחראי היגיינה ראשי בצבא הבולגרי השני. במסגרת תפקידו הוא הנהיג פעילות נרחבת לביעור הכינים מהחיילים. לאחר המלחמה הוא נשלח לדלמטיה לסייע שם במאבק נגד המלריה. משנת 1919 הוא היה מראשי המחלקה הקלינית של המכון לרפואה טרופית בהמבורג. בחורף של 1921–1922 הוא נסע עם משלחת של הצלב האדום הגרמני לרוסיה לסייע בהתמודדות עם רעב ומחלות מידבקות, דוגמת טיפוס הבהרות. מטרתו של מיהלנס הייתה בנוסף לסייע רפואית ותרבותית לגרמנים שהתגוררו ברוסיה, לחזק את מעמדה של גרמניה וכן למנוע התפשטות מחלות אל גרמניה. בשנת 1924 הוא עמד בראש משלחת מחקר לצפון מערב ארגנטינה.

משנת 1925 הוא היה פרופסור באוניברסיטת המבורג. לאחר מותו של ראש המכון הקודם, בספטמבר 1933, נתמנה מיהלנס לראש המכון הטרופי בהמבורג, בגוברו על מתחרהו העיקרי לתפקיד, ארנסט רודנוואלדט (Ernst Rodenwaldt). מיהלנס שנחשב על ידי הנאצים לשמרן, ונודע בקשריו עם מקס ורבורג, לא היה מועמדם המועדף לתפקיד ראש המכון והם העדיפו על פניו את רודנוואלדט שפרסם מאמרים על רפואה גזעית בשנות ה-20. הוא זכה בתפקיד בגלל יחסיו הקרובים עם ברנהרד נוכט (Bernhard Nocht) ולאחר מינויו עשה מאמץ למצוא חן בעיני הנאצים. הוא הצטרף לאיגוד המורים של המפלגה הנאצית ובנובמבר 1933 חתם על ההתחייבות של הפרופסורים הגרמנים לאדולף היטלר ולמפלגה הנאצית. בשנת 1937 הוא הצטרף למפלגה הנאצית. כראש המכון הוא פעל להגביר את ההשפעה הגרמנית במושבותיה מעבר לים שאבדו לה בעקבות התבוסה במלחמת העולם הראשונה. בשנת 1938 ביקר מיהלנס באפריקה ובחן אפשרות לפתוח בה סניף של המכון הטרופי.

בשנת 1935 הוא נהיה חבר באקדמיה לאופולדינה. בתחילת מלחמת העולם השנייה הוא שב לייעץ לבולגריה בנוגע לטיפול במלריה. הוא החזיק בתפקיד ראש המכון הטרופי עד מותו בשנת 1942.

## קישורים חיצוניים

## הערות שוליים

קטגוריה:מלריולוגים
קטגוריה:גרמנים שנולדו ב-1874
קטגוריה:גרמנים שנפטרו ב-1943
המפקח מגרה (סדרת טלוויזיה, 1992)

**המפקח מגרה** (באנגלית: **Maigret**) הייתה סדרת טלוויזיה בריטית ששודרה בשנים 1992 ו-1993 ברשת ITV. הסדרה היא עיבוד לספריו של ז'ורז' סימנון שהגיבור בהם הוא הבלש הצרפתי ז'ול מגרה. בשתי העונות של הסדרה כל פרק היה מבוסס על ספר אחד. בסדרה הוצגו עיבודים ל-12 ספרים מתוך 75 הרומנים ו-28 הסיפורים הקצרים שכתב סימנון על מגרה.

## צוות השחקנים הראשי
* מייקל גמבון בתפקיד **[[המפקח מגרה|ז'ול מגרה]]**
* ג'פרי האצ'ינגס בתפקיד **סמל לוקאס**
* ג'ק גאלוויי בתפקיד **המפקח ז'נבייה**
* ג'יימס לרקין בתפקיד **המפקח לפונט**
* קירן מאדן בתפקיד **מאדאם מגרה** (עונה ראשונה)
* ג'ון מופאט בתפקיד **מ. קומליו**
* כריסטיאן רודסקה בתפקיד **מוארס** (3 פרקים)
* ברברה פלין בתפקיד **מאדאם מגרה** (עונה שנייה)

## פרקים
;עונה ראשונה

;עונה שנייה

## קישורים חיצוניים

## הערות שוליים

קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות שעלו לשידור בשנות ה-1990
קטגוריה:ITV: תוכניות וסדרות
אלטה A200

**אלטה A200** (באנגלית: **Alta A200**) היא מכונית מיקרו, בעל  תצורת תלת אופן אשר יוצרה על ידי יצרנית האופנועים ורכבי תלת אופן **ALTA (ΆΛΤΑ)** היוונית בין השנים 1968–1970.

דגם ה"אלטה A200" התבסס על דגם **Fuldamobil** הגרמני אשר יוצר ברישיון, חברת "Elektromaschinenbau Fulda GmbH".

## אלטה A200
* 4 מושבים
* 2 דלתות (הדלתות הקדמיות נפתחות בניגוד לציר התנועה הקדמי "דלתות התאבדות")
*  חלונות קדמיים - חלונות הזזה, (על ציר לכיוון אחורנית, נפתחים בשטח 50%)
* חלונות אחוריים קבועים (לא נפתחים)

## תמונות

קובץ:ALTA A200.jpg | אלטה A200
קובץ:Alta A 200 1968 C.JPG | אלטה A200
קובץ:Alta A 200 1968 A.JPG | אלטה A200
קובץ:Alta A 200 1968 D.JPG | אלטה A200
קובץ:Alta A 200 1968 E.JPG | אלטה A200
קובץ:Emblem Alta.JPG | לוגו אלטה A200


## ראו גם
* מכונית מיקרו
* תלת-אופן

## לקריאה נוספת
* אלטה A200 , auta5p.eu
* 

## קישורים חיצוניים

* [אלטה A200, בתצוגה ביחד עם דגם [רלייאנט ריגל]] (1:03), יו-טיוב

## הערות שוליים

קטגוריה:מכוניות מיקרו
קטגוריה:דגמי מכוניות שהושקו ב-1968
קטגוריה:מכוניות תלת אופן
קטגוריה:מכוניות מנוע אחורי
קטגוריה:כלי רכב המיוצרים ביוון
BET 500

**BET 500** (באנגלית: **BET 500**) היא מכונית מיקרו בתצורת תלת אופן אשר יוצרה על יד יצרנית הרכב היוונית **Biotechnia Ellinikon Trikyklon (Βιοτεχνία Ελληνικών Τρίκυκλων, "Greek Three-Wheeler Manufacturer"), or BET** בשנת 1973.

יוצרו 15 יחידות בלבד.

## BET 500
* 5 מקומות ישיבה

* מנוע דגם "BET 500" נלקח ברישיון מחברת הרכב האיטלקית פיאט, מנוע פיאט 500 499.5 סמ"ק

* חלונות קדמיים - חלונות הזזה, (על ציר לכיוון אחורנית, נפתחים בשטח 50%)

## ראו גם
* מכונית מיקרו
* תלת-אופן
* BET 3-wheeler

## לקריאה נוספת
* [היסטורית "Biotechnia Ellinikon Trikyklon"](http://www.autopasion18.com/HISTORIA-BET%20(Biotechnia%20Ellinikon%20Trikyklon).htm) (autopasion18.com/HISTORIA)

## קישורים חיצוניים

## הערות שוליים

קטגוריה:מכוניות מיקרו
קטגוריה:דגמי מכוניות שהושקו ב-1973
קטגוריה:מכוניות תלת אופן
קטגוריה:כלי רכב המיוצרים ביוון
דים 652

**דים 652** (באנגלית: **DIM 652**) היא מכונית מיני, 3 דלתות, אשר יוצרה על ידי יצרן הרכב היווני **DIM Motor** (שם מלא: "D.I.M. Motor, George E. Dimitriadis & Co") בין השנים 1977–1983.

## דגמי "דים"

* "דים 400"
* "דים 594"
* "דים 652"
## ראו גם
* פיאט 126
## לקריאה נוספת
* דים 652 - תמונות (allcarindex.com/auto-car-model/Greece-DIM-652)
## קישורים חיצוניים

## הערות שוליים

קטגוריה:מכוניות מיני
קטגוריה:דגמי מכוניות שהושקו ב-1977
קטגוריה:כלי רכב המיוצרים ביוון
הרקולס (מכונית)

**הרקולס** (באנגלית: **Hercules**) היא דגם של טנדר פתוח, אשר הוגדר כרכב קל, אשר יוצר על ידי יצרנית הרכב היוונית **Hercules** בין השנים 1980–1983.

## הרקולס (מכונית)
דגמי חברת **Hercules** אופיינו כמכוניות לציוד חקלאי ("farm equipment") לפי תקנות החוק היווני.

בשנים מאוחרות יותר צוידו דגמי "הרקולס" בחלקי חילוף ומנועים מחברת הרכב היונית "Namco", וקונצרן מיצובישי מוטורס היפני.

## ראו גם
* טנדר
* מוה-רנו

## קישורים חיצוניים

## הערות שוליים

קטגוריה:טנדרים
קטגוריה:דגמי מכוניות שהושקו ב-1980
קטגוריה:כלי רכב המיוצרים ביוון
אדילסון באהיה

**אדילסון רייס דה אנונסיאסאו** (בפורטוגזית: **Adilson Reis da Anunciacao**; נולד ב-27 בספטמבר 1992), הידוע כ**אדילסון באהיה**, הוא כדורגלן ברזילאי המשחק בקאווקאיה בעמדת הקשר.

## קריירה
באהיה התחיל את הקריירה שלו בקבוצת מיראסול ובשנת  ערך את הופעת הבכורה שלו בקבוצה הבוגרת ששיחקה אז ליגה הרביעית בברזיל. בקיץ  חתם בקבוצת CRB מהליגה השלישית.. בינואר  חתם בסאו לואיס, ממנה עבר לפלוטאס.

בקיץ  הגיע לישראל וחתם בהפועל חיפה. ב-20 באוגוסט 2016 ערך באהיה את הופעת הבכורה שלו בליגת העל, בהפסד 2–3 להפועל אשקלון בו גם כבש את שער הבכורה שלו בקבוצה. בסך הכל ערך 30 הופעות ליגה במדי הפועל חיפה בעונת 2016/2017, בהן כבש חמישה שערים.

ב-1 ביולי 2017 סיכם במועדון ספורט אשדוד. באהיה ערך 12 הופעות ליגה במדי הקבוצה, ובינואר 2018 חתם במכבי אחי נצרת מהליגה הלאומית.

בינואר  חתם בקסקאוול.

ב-8 בינואר 2021, באהיה חתם בפרובאריו.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סלבדור: כדורגלנים
קטגוריה:כדורגלני הפועל חיפה
קטגוריה:כדורגלני מועדון ספורט אשדוד
קטגוריה:כדורגלני מכבי אחי נצרת
קטגוריה:כדורגלני פורטוגזה
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ספורטאים ברזילאים בתאילנד
קטגוריה:ברזילאים שנולדו ב-1992
לוליטה לברון

**לוליטה לברון** (בספרדית: **Lolita Lebrón**; 19 בנובמבר 1919 – 1 באוגוסט 2010) הייתה פעילה במאבק לעצמאות פוארטו ריקו אשר הורשעה בניסיון לרצח ופשעים אחרים לאחר שהובילה מתקפה על בית הנבחרים של ארצות הברית ב-1954, בה נפצעו חמישה חברי קונגרס. היא שוחררה מן הכלא ב-1979, לאחר שקבלה חנינה מידי הנשיא ג'ימי קרטר.

לברון נולדה וגדלה בלארס שבפוארטו ריקו, שם הצטרפה למפלגה הליברלית. בצעירותה היא פגשה את פרנסיסקו מאטוס פאולי, משורר פורטוריקני, איתו ניהלה מערכת יחסים. ב-1941 לברון עברה לגור בני יורק, שם הצטרפה למפלגה הפורטוריקנית הלאומית, וצברה השפעה במנהיגות הארגון, ובמסגרת פעילותה במפלגה היא קידמה רעיונות סוציאליסטיים ופמיניסטיים.

ב-1952, אחרי שנחקקה לפוארטו ריקו חוקה והיא הוכרזה כאומת חסות של ארצות הברית, המפלגה הלאומית החלה סדרת פעולות מהפכניות, ביניהם ההתקוממות בחיויה. במסגרת יוזמה זו, פדרו אלביזו קמפוס הזמין את לברון לארגן התקפות בארצות הברית, תוך התמקדות על מקומות שהם "האסטרטגיים ביותר עבור האויב". היא הייתה למנהיגת קבוצת פעילים בארצות הברית, והקבוצה תקפה את בית הנבחרים בוושינגטון די סי ב-1954. היא נעצרה, נשפטה, וישבה בכלא במשך 25 שנים, עד אשר הנשיא קרטר חנן את כל הקבוצה המעורבת. כשהשתחררו ב-1979, הפעילים חזרו לפוארטו ריקו, שם תנועות העצמאות קיבלו אותם בסדרת חגיגות. במהלך השנים הבאות היא המשיכה להיות פעילה בתנועה, כולל במחאות חיל הים-וייקס. חייה תועדו רבות בספרים וסרטים. ב-1 באוגוסט 2010, לברון נפטרה מסיבוכים של מחלת מערכת הנשימה.

## תחילת דרכה
דולורס לברון סוטומאייר הייתה אחת מחמשת ילדיהם של גונזלו לברון ברנל ורפאלה סוטו לוצ'יאנו. לברון גדלה בהסיינדה (אחוזה של מטע) ליד לארס, שם גונזלו היה מנהל העבודה. גונזלו קיבל בתמורה לשכר צנוע בית קטן וחלקת אדמה כדי לגדל אוכל עבור המשפחה.

לברון למדה בבית הספר הקהילתי הקטן בהסיינדה. בגיל צעיר, חלתה לברון בדלקת ריאות, כאשר היא נפלה בטעות לתוך תעלה מלאת מים, וכתוצאה גדלה עם גוף חלש ולא הייתה מסוגלת לעמוד ברמת הפעילות של אחיה.
* 
* Full text of ''The Young Lords: A Reader'' (2010) edited by Darrel Enck-Wanzer, including "Lolita Lebron: Puerto Rican Liberation Fighter" (1970), by Carlos Aponte, Ministry of Education, East Coast Region, Young Lords.
* "War Against All Puerto Ricans: Revolution and Terror in America’s Colony"; Author: Nelson Antonio Denis; Publisher: Nation Books (April 7, 2015); .


## קישורים חיצוניים

* The Defense of Lolita Lebron: An Interview With Conrad Lynn, ראיון עם עורך דינה של לברון, משנת 1978

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פמיניסטיות פוארטו ריקניות
קטגוריה:פוליטיקאים פוארטו ריקנים
קטגוריה:מהפכנים
קטגוריה:מתנקשות פוליטיות
קטגוריה:מתנקשים פוליטיים אמריקאים
קטגוריה:מורשעים בעבירות על רקע אידאולוגי בארצות הברית
קטגוריה:אנרכיסטיות אמריקאיות
קטגוריה:מקבלי חנינה מנשיא ארצות הברית
קטגוריה:אמריקאיות שנולדו ב-1919
קטגוריה:אמריקאים שנולדו ב-1919
קטגוריה:אמריקאיות שנפטרו ב-2009
קטגוריה:אמריקאים שנפטרו ב-2009
נמל התעופה הבין-לאומי בצרה

**נמל התעופה הבינלאומי בצרה** (באנגלית: **Basrah International Airport**; בערבית: **المطار الدولي في البصرة**) הוא נמל התעופה השני בגודלו בעיראק והוא ממוקם כ-20 ק"מ ממערב לעיר בצרה.

הנמל משמש כבסיס משני של חברת התעופה העיראקית עיראקי איירווייז.

## היסטוריה
הנמל נבנה בשנת 1980 ומתופעל מאז על ידי ממשלת עיראק.

בשנת 1991 הופסק פרויקט שיפוץ הנמל שכללה בניית טרמינל חדש, וזאת עקב מלחמת המפרץ. המשך פיתוח הנמל בוצע בפועל בשנת 2003 לאחר הפלישה האמריקנית לעיראק, מספר מבנים שופצו על ידי הסוכנות האמריקאית לפיתוח בינלאומי ובנמל נבנה מגדל בקרה אווירית והותקנו בו אמצעי ניווט, כמו כן הוקמו בו מבני תחבורה ותקשורת.

נמל התעופה נפתח בסופו של דבר ביוני 2004, פתיחת הנמל צוינה על ידי הקרבת כבשים כמו גם עם נחיתתו של מטוס סילון מסוג בואינג 727 של חברת עיראקי איירווייז מבגדאד. בכך ציינה גם החברה את פתיחת השירות הפנימיים, בחנוכת הקו מבגדד לבצרה.

נמל התעופה נמצא בתהליכי בנייה מחדש.

בין השנים 2003 ו 2009 הייתה בנמל נוכחות גדולה של חיל האוויר המלכותי הבריטי.

## ראו גם
* נמל התעופה הבינלאומי של בגדאד

## קישורים חיצוניים
* 

בצרה
קטגוריה:בצרה
רכבת לילה לליסבון

**רכבת לילה לליסבון** הוא רומן פילוסופי מאת הסופר פסקל מרסיה.

הספר פורסם בשנת 2004, היה לרב-מכר עולמי ונבחר לספר השנה בשווייץ בשנת 2004. הספר תורגם לאחת עשרה שפות ונמכר ביותר משני מיליון עותקים.

הספר עובד בשנת 2013 לסרט קולנוע מצליח בשם "רכבת לילה לליסבון", בכיכובו של ג'רמי איירונס.

הספר נכתב בשפה הגרמנית, ותורגם לעברית על ידי טלי קונס, בשנת 2008.

## תוכן
הספר מתאר את מסעו של ריימונד גרגוריוס, מורה ללימודים קלסיים בברן שבשוויץ, לליסבון שבפורטוגל, בעקבות אמדאו דה פראדו, רופא מליסבון שחי בימי שלטונו של הדיקטטור אנטוניו דה אוליביירה סלזר.

אמדאו דה פראדו, הוא אדם חושב, המעלה על הכתב, בספר, מכתבים, מסמכים ופתקים, את מחשבותיו, חקירותיו הפילוסופיות על חיי האדם, התלבטויותיו, ייסוריו וקורותיו, יחסיו עם משפחתו והקרובים אליו. גרגוריוס נתקל במקרה בספרו של אמדאו דה פראדו, בחנות ספרים בעיר מגוריו, ברן בשווייץ, והוא נוסע בעקבותיו לליסבון.

בליסבון הוא מתוודע לאנשים קרובים לאמדאו דה פראדו, המספרים לו על דמותו וקורותיו, ומשתפים אותו במכתבים ודפים שכתב אמדאו דה פראדו. גרגוריוס נשאב לדמותו של אמדאו דה פראדו, למחשבותיו, דעותיו, ומכאוביו. מהקשרים הנרקמים בין הדמויות השונות הקרובות לאמדאו, ולגרגורגיוס, נוצרת תמונה רבת ממדים של אמדאו דה פראדו, המרתקת בעוצמתה ובמידותיה.

המסע הפיסי והרוחני של גרגוריוס בעקבות אמדאו דה פראדו, גורם לשינוי משמעותי בחיי הדמויות וכן בחייו של גרגוריוס.

## הסופר
פסקל מרסיה הוא שם העט של פטר בירי, פרופסור לפילוסופיה, יליד ברן, שחי בברלין. זהו ספרו הרביעי.

## תמה
בהקדמה לספר מצוטטים אמרות סופרים ואנשי הגות, המבטאים את התמה של הספר:

חורחה מנריקה:
"חיינו הם הנהרות הזורמים אל הים וזהו המוות".

מישל דה מונטן:"אכן האדם כולו עשוי קרעים קרעים, המחוברים באופן משובש, נטול צורה ורבגוני כל כך, שכל קרע וקרע עושה מעשה לעצמו כל רגע ורגע. ורב ההבדל בין אדם לבין עצמו ממש כהבדל בין אדם ובין זולתו".

פרננדו פסואה:"כל אחד מאיתנו הוא כמה, הוא רבים, הוא מערך סדור של עצמויות. לכן מי שבז לסביבה אינו אותו אדם ששמח בה או סובל ממנה. במושבה הגדולה של הוויותינו יש בני אדם מסוגים רבים, החושבים ומרגישים באופנים שונים".

## קישורים חיצוניים
* 

## הערות שוליים

קטגוריה:ספרי 2004
התחנה המרכזית של טבריה

**התחנה המרכזית טבריה** היא מסוף האוטובוסים המרכזי של העיר טבריה ושוכנת ברחוב הירדן בעיר. בתחנה 14 רציפים ויוצאים ממנה אוטובוסים ליעדים שונים בצפון ובמרכז הארץ.

## היסטוריה
התחנה תוכננה על ידי האדריכלים שרגא פרידריק רוהטין וזאב וולטש. אבן הפינה לתחנה הונחה בסוף 1957, והיא נחנכה בשנת 1959.

בשנת 1999 יזמה חברת נצב"א, בעלת התחנה, תוכנית להריסת התחנה ובנייה מחדש שלה, כולל קניון ומלון מעליה. בשנת 2001 אימצה הוועדה הבינמשרדית להתחדשות עירונית, בראשות משרד הבינוי והשיכון, את הפרויקט. על פי התכנון, במתחם, המשתרע על שטח של 28 דונם, ייבנו 72 אלף מ"ר, מתוכם כ-21 אלף מ"ר מיועדים למסחר, 20 אלף מ"ר למשרדים ו-31 אלף מ"ר למלונאות. בספטמבר 2004, אושרה התוכנית על ידי משרד התחבורה, אך לא בוצעה לבסוף.

בשנת 2011 עברה התחנה שיפוץ ראשון מאז הקמתה, שכלל צביעה מחדש, תיקונים בטיחותיים, הרחבת גרם המדרגות עבור הנוסעים וכמו כן גם שדרוג כללי של אולם הכניסה.

בשנת 2017 החלה העירייה בתכנון מרכז תחבורתי חדש שימוקם בטבריה עילית, ליד שכונת טבריה המושבה ובסמוך לציר כביש 768 ותחנת הרכבת העתידית.

## שירות בתחנה
התחנה פועלת כנקודת היציאה של כל קווי האוטובוס הבין עירוניים היוצאים מטבריה.

מהתחנה ישנו שירות פנימי לכל השכונות בטבריה ושירות אזור לכלל ישובי האזור שרובו מופעל על ידי חברת סופרבוס. בנוסף חברת אגד מפעילה שירות בינעירוני רחב לכל הערים המטרופוליניות הגדולות ולחלק מערי הצפון, מועצה אזורית גולן מפעילה שירות לדרום רמת הגולן, חמת גדר וקצרין, בנוסף חברת ג'יבי טורס מפעילה קו בודד לבועיינה-נוג'ידאת וחברת נסיעות ותיירות נצרת מפעילה קו לנוף הגליל, נצרת ומגדל העמק.

רציפי התחנה, חנויות השרות, המודיעין והשירותים הציבורים נמצאים בחלקה הצפוני של התחנה ואילו בחלקה הדרומי נמצא חניון האוטובוסים של אגד ונקודת ההמתנה של החברות השונות הפועלות בתחנה.

## קישורים חיצוניים

* גיא שחר, שדרוג תחנה מרכזית טבריה לפארק, מוזיאון עירוני ומתחם תחבורה משולב, יולי 2013

## הערות שוליים

תחנה מרכזית
קטגוריה:טבריה: תחבורה
טבריה
אברהם בנימין זילברברג (פיטסבורג)

הרב **אברהם בנימין זילברברג** (ה'תרנ"ב, 1892 – ליל י' בתשרי תשכ"ג, 7 באוקטובר 1962) היה רב ואב"ד בטולישקוב בפולין, מו"ץ בוורשה, ולאחר מכן רב ואב"ד בפיטסבורג, פנסילבניה.

## קורותיו
נולד בשטח פולין (אז חלק מהאימפריה הרוסית), להינדה בת ר' ראובן ישראל וינגוט מקאליש ולרב מיכאל משה יהודה זילברברג, בנו של הרב חיים יעקב נפתלי זילברברג. נקרא על שם אבי סבו הרב אברהם בנימין זילברברג מקוטנו, בנו של הרב משה יהודה לייב זילברברג, בעל ה"זית רענן". בשנת תרע"ג (1913) נישא לשפרה מרים, בת דודו הרב אפרים שרגא הלוי לוונטל, רבה של איניבה ומחבר "חמדת אפרים". לאחר נישואיו היה רב ואב"ד העיר טולישקוב בפולין. כעבור זמן עבר לכהן כמו"ץ בוורשה. בשנות ה-40 היגר לארצות הברית, כיהן במשך שנים כרב ואב"ד בפיטסבורג, הוא נפטר מהתקף לב במהלך דרשה שנשא בקהילתו בליל יום הכיפורים של שנת ה'תשכ"ג, לאחר תפילת כל נדרי. הועלה לקבורה בירושלים.

חתניו הם הרב מנחם מנדל ליטמנוביץ מוורשה והרב יששכר לוונטל, רב באנפול-לובלסק, פולין. בנו, רפאל צבי מאיר, נהרג בהתרסקות מטוס בשנת 1960. נכדו של רפאל מאיר צבי הוא הרב צבי מאיר זילברברג, הקרוי על שמו, ונכד נוסף הוא הרב אברהם בנימין זילברברג מראשי העסקנים בחסידות גור.

הרב זילברברג היה מהתורמים הגדולים של חסידות גור, והרים את התרומות המשמעותיות ביותר להקמת בית המדרש של הבית ישראל ברחוב רלב"ח בירושלים. את התרומה הראשונה של 50,000$ העביר לאדמו"ר הבית ישראל באמצעות מקורבו בירושלים ר' יעקב מאיר וינגוט. בביקוריו בירושלים היה מקבל קהל בביתו של הרב וינגוט, כשהיה מחלק מענקי צדקה לכל דורש, גם למתנגדי החסידות מנטורי קרתא כמו ר' עמרם בלוי.

## פועלו התורני
הרב זילברברג היה מחבר פורה של ספרים תורניים והרבה לעסוק בשו"ת. הלך בדרכיהם של סב סבו בעל ה"זית רענן" וסבו הרב חיים יעקב נפתלי ואף הוא עסק כמותם בתורת רבי עקיבא איגר וכן בהדפסת ספריו. על הספרים שהוציא קמו עוררין והיו שטענו כי חלק מן התוכן אינו משל רבי עקיבא איגר עצמו.

לאחר פטירת סבו המשיך בהדפסת ספרי מהרא"ל צינץ, שבה עסק סבו במשך שנים רבות. כיום ממשיך בכך נכדו, הרב שמואל זילברברג.

## ספריו
* **משנת בנימין** - שו"ת
* **שו"ת מהרא"ב** – שני חלקים
* **חלקת בנימין באר מים** - שו"ת
* **דברי אברהם** - שו"ת
* **הדרת מלך** - על ספר המצוות
* **אמרי מוהרא"ב** - על מסכת מגילה
* **חמדת בנימין** - על מסכת מכות
* **זיכרון אברהם** - על מסכת ראש השנה

### ספרי רבי עקיבא איגר
* דרוש וחידוש תנינא, על מסכת חולין ועשר מערכות וליקוטי הש"ס, אתר היברובוקס
* **חידושי רבי עקיבא איגר** - מסכתות גיטין ברכות שבת, ניו יורק, תשי"ז

## לקריאה נוספת
* **הג"ר אברהם בנימין זילברברג זצ"ל אב"ד פיטסבורג**, הפרדס, שנה לז חוברת ב, ניו יורק תשכ"ג, עמ' 38–39

## קישורים חיצוניים
* שרשור אודות ספרי רבי עקיבא איגר שהדפיס הרב זילברברג באתר בחדרי חרדים
* 

קטגוריה:רבנים פולנים
קטגוריה:ורשה: רבנים
קטגוריה:יהודים שהיגרו מפולין לארצות הברית
קטגוריה:מהדירי ספרות תורנית
קטגוריה:רבנים אמריקאים
קטגוריה:מחברי ספרי שו"ת
אברהם בנימין זילברברג (פיטסבורג)
קטגוריה:אישים שהועלו לקבורה בארץ ישראל
קטגוריה:אבות בתי דין
קטגוריה:פיטסבורג: אישים
קטגוריה:אמריקאים שנולדו ב-1892
קטגוריה:אמריקאים שנפטרו ב-1962
נאוריון שיקגו

**נאוריון שיקגו** (באנגלית: **Neorion Chicago**) היא מכונית קונספט, בתצורת מכונית סלון, 4 דלתות, בעלת הנעה כפולה 4x4, בסגנון רטרו, אשר יוצרה והוצגה על ידי **Neorion** בשנת 1974. הדגם השני של "נאוריון שיקגו" יוצר בשנת 1976.

יוצרו 2 יחידות בלבד.

"נאוריון שיקגו" קרויה על שם המכוניות שאפינו את העיר שיקגו בארצות הברית בשנות השלושים של המאה העשרים.

## תמונות

קובץ:Neorion Chicago 1974 Front.JPG | נאוריון שיקגו, שנת 1974
קובץ:Neorion Chicago 1974 Heck.JPG | נאוריון שיקגו, שנת 1974
קובץ:Neorion Chicago 1974 vvl.JPG | נאוריון שיקגו, שנת 1974
קובץ:Neorion Chicago 1974 vhr.JPG | נאוריון שיקגו, שנת 1974
קובץ:Neorion Chicago 1974 seitlich.JPG | נאוריון שיקגו, שנת 1974
קובץ:Neorion Chicago 1974 vhl 1.JPG | נאוריון שיקגו, שנת 1974
קובץ:Neorion Chicago 1974 vhl 2.JPG | נאוריון שיקגו, שנת 1974



## ראו גם
* רטרו (ראו: מכוניות רטרו)
* מכונית קונספט

## לקריאה נוספת
* נאוריון שיקגו (revolvy)
* יון צריכה לבנות מכוניות נוספות כדי לצאת מהחוב(jalopnik.com/greece-should-build-more-weird-cars-again-to-get-out)
* נאוריון שיקגו + תמונות שלדה (web.archive) (ביוונית)

## קישורים חיצוניים

* נאוריון שיקגו (3:55 דקות), יו-טיוב
* נאוריון שיקגו (1:23), יו-טיוב
* נאוריון שיקגו (1:14), יו-טיוב

## הערות שוליים

קטגוריה:מכוניות סלון
קטגוריה:מכוניות רטרו
קטגוריה:מכוניות קונספט
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1974
קטגוריה:כלי רכב המיוצרים ביוון
Rapper's Delight

**Rapper's Delight** הוא שיר היפ הופ של השוגרהיל גאנג שיצא בספטמבר 1979. הפיקה אותו סילביה רובינסון.

## הפקה
Rapper's Delight לא היה השיר הראשון שכלל ראפ. עם זאת, משום שהיה סינגל המיינסטרים הראשון שכולו היה ראפ, הוא נחשב השיר שהביא לראשונה את מוזיקת ההיפ הופ לקהל מאזינים נרחב בארצות הברית ובעולם. השיר היה אבטיפוס לסוגי מוזיקת ראפ שונים, וכלל התרברבות, עידוד לרקוד, אמינות ואזכורים למין, שמופיעים לעיתים קרובות בשירי ראפ אחרים. השיר הוקלט בפעם אחת.

"רולינג סטון" מיקם את השיר במקום 251 ברשימת "500 השירים הטובים ביותר בכל הזמנים", ו־VH1 בחר אותו למקום השני ברשימת שירי ההיפ הופ הטובים ביותר בכל הזמנים. השיר גם נמצא ברשימת מאה יצירות המוזיקה החשובות ביותר במאה ה־20.

## ביקורות

### רשימות כל הזמנים

## קישורים חיצוניים

## הערות שוליים

קטגוריה:שירי 1979
קטגוריה:סינגלי בכורה מ-1979
קטגוריה:שירים באנגלית
קטגוריה:שירי להט"ב
קטגוריה:שירים על היפ הופ
קטגוריה:שירי דיסקו אמריקאיים
קטגוריה:מחלוקות הקשורות לדגימת מוזיקה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:ערכים שבהם תבנית בריטניקה אינה מתאימה
פרולקטינומה

**פרולקטינומה** (באנגלית: **Prolactinoma**) היא גידול שפיר, מפריש פרולקטין, שממוקם בבלוטת יותרת המוח. זהו הסוג השכיח ביותר של גידולים שפירים ומפרישים של הבלוטה. תסמיני הגידול משתנים בין גברים לבין נשים, ונגזרים ברובם מרמות פרולקטין גבוהות בדם. לעיתים, התסמינים נגרמים בגלל גדילה מקומית של הגידול ולחץ על מבנים סמוכים. כך למשל, לחץ על העצב קרניאלי השלישי עלול להוביל לראייה כפולה (דיפלופיה ).

## אטימולוגיה
המילה 'פרולקטינומה' היא הלחם של שלוש מילים:
# פרו - לפני, לקראת.
# לקטין - חלב.
# סיומת 'אומה' - סיומת אופיינית לגידולים שפירים.

## תסמינים
עיקר התסמינים נובע מחשיפה לרמות פרולקטין גבוהות בדם - רמות שמעודדות ייצור חלב מוגבר בשדיים. לצד זאת, הפרשת חלב אינה מן ההכרח, וחולים רבים אינם סובלים ממנה. בקרב נשים, רמות פרולקטין גבוהות עלולות להוביל להפרעות בווסת (עד כדי אל-ווסת) ולירידה בחשק המיני, כמו גם לשיעור יתר ולהופעת פצעונים מסוג אקנה. בקרב גברים, הדבר עלול להתבטא בבעיות זקפה, ירידה בשיעור הגוף והפנים, וגינקומסטיה (הנצת שדיים).

בקרב שני המינים, רמות פרולקטין גבוהות עלולות לגרום לירידה בצפיפות העצם (אוסטאופניה או אוסטאופורוזיס), וגם - בעקבות השפעה מקומית של גדילת הגידול - להפרעות בראייה ו/או לכאבי ראש.

## איבחון
כאשר עולה חשד קליני בעקבות אחד התסמינים שלעיל, ניתן להיעזר באמצעים הבאים לצורך איבחון:
# בדיקות מעבדה - בפרט, בדיקת רמות פרולקטין. יש לציין שעל-פי-רוב בתהליך האבחון של פרולקטינומה נמדדות גם רמות הורמוני-מין אחרים כגון אסטרדיול, פרוגסטרון, טסטוסטרון וכיוצא בזה.
# הדמיה של המוח - הדמיית הבחירה היא MRI עם חומר ניגוד.
# בדיקות ראייה - בפרט בדיקת שדות ראייה.

## טיפול
שתי גישות טיפוליות עקרוניות הן:
# דיכוי תרופתי של הגידול, על ידי תרופות ממשפחת האגוניסטים לדופאמין (כגון, קברגולין).
# טיפול ניתוחי - הסרה כירורגית של הגידול. ההליך מבוצע כאשר לא מושגת שליטה פרמקולוגית בגידול ובהיעדר קונטרה-אינדיקציות להתערבות ניתוחית.

## קישורים חיצוניים

* https://www.uptodate.com/contents/search?search=prolactinoma&sp=0&searchType=PLAIN_TEXT&source=USER_INPUT&searchControl=TOP_PULLDOWN&searchOffset=
* https://pituitary.mgh.harvard.edu/Prolactinomas.htm

קטגוריה:ערכים שבהם תבנית בריטניקה אינה מתאימה
קטגוריה:גידולי מוח